Ķikans

Ķikans (arī ir Ķikna, Sīkragupīte; lejteces atzars Celmupe, ) ir Baltijas jūrā ietekoša upe Talsu un Ventspils novados. Sākas kā novadgrāvis austrumos no Nevejas ciema Dundagas pacēluma ziemeļrietumu malā nedaudz aiz mājas "Ventinieki". Tek pa mežainu apvidu Piejūras zemienē. 2,5 km no ietekas jūrā sadalās divos atzaros; kreisais atzars ietek jūrā starp Jaunciemu un Sīkragu, labais atzars (Celmupe; 6 km garš) tek ziemeļaustrumu virzienā gar piekrastes kāpu grēdām un ietek Mazirbes upē. Atsevišķi upes posmi regulēti. Lielākās pietekas ir Vecmājupe (7 km) un Mīzalvalks (abas labās). Upi šķērso autoceļi P124 un P125. Lejpus Nevejas uz upes izbūvēti divi dīķi. Daļa upes tecējuma atrodas Slīteres nacionālā parka teritorijā.

 Atsauces 

Kategorija:Talsu novada upes
Kategorija:Ventspils novada upes
Kategorija:Slīteres nacionālais parks

Kategorija:Ances pagasts